Dona'm les entitats que apareixen en el següent text:
Ariadna Gil i Giner (Barcelona, 23 de gener de 1969) és una actriu de cinema i televisió catalana. Va començar el 1986 amb la pel·lícula de Bigas Luna Lola. Després de 4 pel·lícules en català, va protagonitzar Amo tu cama rica d'Emilio Martínez Lázaro el 1991. Del 1993 al 2007, ha fet més de 31 pel·lícules, com ara Libertarias (de Vicente Aranda), El laberinto del fauno (de Guillermo del Toro) o Soldados de Salamina (del seu excompany sentimental David Trueba). També ha aparegut a les sèries de televisió Crónicas del mal (1992), Arnau (1994), i Estació d'enllaç (1995). És filla de l'advocat August Gil Matamala i d'Isabel Giner de San Julián. Actual parella de l'actor Viggo Mortensen. Va debutar al cinema amb tan sols 17 anys, de la mà del director Bigas Luna, que va ser qui la va descobrir, oferint-li un paper en la seva pel·lícula Lola. Després d'aquest llargmetratge va participar en diverses pel·lícules catalanes, com "El complot dels anells", que tracta d'un suposat atemptat als Jocs Olímpics de Barcelona, o "Un submarí a les tovalles", una divertida sàtira política. El salt al cinema espanyol va ser l'any 1991, en protagonitzar la pel·lícula "Amo tu cama rica", amb el director Emilio Martínez Lázaro. Amb la seva interpretació va guanyar el Premi Ondas a la millor actriu, aconseguint una gran popularitat, i consolidant-se com a actriu. Més tard va participar en la pel·lícula "Belle Époque", dirigida per Fernando Trueba, que va guanyar l'Oscar a la millor pel·lícula de parla no anglesa, i amb la qual Ariadna va aconseguir el Premi Goya a la millor actriu.
En tot aquest temps ha participat en un considerable nombre de pel·lícules, encara que cada vegada més espaiades, ja que es tracta d'una actriu exigent que tria cada vegada millor les seves pel·lícules. El mateix podem dir pel que fa a la pantalla petita, mitjà en el qual no s'ha prodigat massa, apareixent només en alguna producció de qualitat com la sèrie "Arnau".
Ariadna Gil i Giner : actor_o_director, Barcelona : Entitat_Geopolítica, Bigas Luna : actor_o_director, Lola : pel·lícula, Amo tu cama rica : pel·lícula, Emilio Martínez Lázaro : actor_o_director, Libertarias : pel·lícula, Vicente Aranda : actor_o_director, El laberinto del fauno : pel·lícula, Guillermo del Toro : actor_o_director, Soldados de Salamina : pel·lícula, David Trueba : actor_o_director, Crónicas del mal : programa, August Gil Matamala : persona, Isabel Giner de San Julián : persona, Viggo Mortensen : actor_o_director, El complot dels anells : pel·lícula, Jocs Olímpics de Barcelona : esdeveniment_esportiu, Un submarí a les tovalles : pel·lícula, Belle Époque : pel·lícula, Fernando Trueba : actor_o_director, Ariadna : actor_o_director, Arnau : programa, Estació d'enllaç : programa